Kuulsal Sunset Boulevardil asuva loss-hotelli ees seisis tuttav trobikond papparatsosid. Siin, Ameerikas, on nad eriti pealetükkivad ja agressiivsed. Autoaknast välja vaadates nägin sihvakaid blondiine ja brünette palju paljastavamates kleitides kui mina. Ohkasin kergendatult - jumal tänatud et ma pole ainus, kes selline välja näeb. Grammydel oli mul seljas siidist must läbipaistev Luella  kleit ja tundsin ennast nagu tola, kellele kõik järgi vaatasid. Seekord oli olukord parem.